OzLabs/hebrew-wiki-articles huggingface dataset:
ז'אק שבאן-דלמאס

פגישת [[ראש ממשלת ישראל לוי אשכול עם נשיא האספה הלאומית של צרפת וראש עיריית בורדו ז'אק שבאן-דלמאס, במשרדו בפריז, יולי 1964]]
ז'אק שבאן-דלמאס (בצרפתית: Jacques Chaban-Delmas; 7 במרץ 1915 – 10 בנובמבר 2000) היה פוליטיקאי צרפתי שכיהן כראש ממשלת צרפת בשנים 1969–1972, בתקופת נשיאותו של ז'ורז' פומפידו.

== ביוגרפיה ==
הוא נולד בפריז בשם ז'אק מישל פייר דלמאס. במלחמת העולם השנייה, בגיל 29, הגיע לדרגת בריגדיר גנרל בתנועת ההתנגדות הצרפתית "הרזיסטאנס", והשתתף בהתקוממות בפריז באוגוסט 1944. אלן דלון גילם את דמותו בסרט הקולנוע "האם פריז בוערת?", העוסק בשחרור פריז.

לאחר המלחמה צירף דלמאס לשמו את כינויו המחתרתי "שבאן", בהשראת טירת שבאן. על פעילותו במחתרת עוטר באות לגיון הכבוד.

ב-1947 נבחר לראש עיריית בורדו והמשיך לכהן בתפקיד זה 48 שנים רצופות, עד 1995.

בשנים 1954–1955 כיהן כשר העבודות הציבוריות, התחבורה והתיירות.

ב-1954 כיהן כשר הדיור והבינוי.

כיהן כשר מדינה בשנים 1956–1957.

כיהן כשר ההגנה הלאומית והכוחות המזוינים בשנים 1957–1958.

שבאן-דלמאס כיהן כנשיא האספה הלאומית שלוש פעמים:
* 9 בדצמבר 1959 עד 24 ביוני 1969
* 3 באפריל 1978 עד 2 ביולי 1981
* 2 באפריל 1986 עד 23 ביוני 1988

כיהן כראש ממשלת צרפת מ-20 ביוני 1969 עד 6 ביולי 1972.

ב-1974, אחרי פטירתו של הנשיא פומפידו, התמודד שבאן-דלמאס בבחירות לנשיאות צרפת בראשות המפלגה הגוליסטית "איחוד הדמוקרטים למען הרפובליקה". בסיבוב הראשון הגיע למקום השלישי עם 15.11% מקולות הבוחרים. הבחירות הוכרעו בסיבוב שני, שבו גבר ואלרי ז'יסקר ד'אסטן על המועמד הסוציאליסטי פרנסואה מיטראן.

==קישורים חיצוניים==

* 
* 
* 
* 
* 
* 
* 
* 
* 
* 

קטגוריה:ראשי ממשלת צרפת בתקופת הרפובליקה החמישית
קטגוריה:חברי תנועת ההתנגדות הצרפתית
קטגוריה:מקבלי אות לגיון הכבוד
קטגוריה:צרפתים מעוטרי אות לגיון ההצטיינות
קטגוריה:מעוטרי עיטור הכוכב של יוגוסלביה
קטגוריה:מעוטרי צלב המלחמה
קטגוריה:מעוטרי מדליית הרזיסטנס
קטגוריה:מעוטרי אות מסדר השחרור
קטגוריה:בוגרי המכון למדע המדינה פריז
קטגוריה:שרי ממשלת צרפת
קטגוריה:צרפתים שנולדו ב-1915
קטגוריה:צרפתים שנפטרו ב-2000
קטגוריה:יושבי ראש האספה הלאומית (צרפת)
פ.צ. היידנהיים

פ.צ. היידנהיים (בגרמנית: FC Heidenheim) הוא מועדון כדורגל גרמני מהעיר היידנהיים שבגרמניה המשחק בבונדסליגה.

==היסטוריה==
המועדון נוסד בשנת 1846 כמועדון התעמלות. מועדון הכדורגל הוקם בשנת 1911 ושיחק לאורך השנים בליגות חובבים אזוריות בגרמניה. בעונת 1974/1975 הוזמן לשחק בפעם הראשונה בגביע הגרמני. המועדון הפסיד בסיבוב הראשון לקבוצת הרטה זלנדורף. בעונת 1977/1978 הפסיד בסיבוב הראשון של הגביע לקבוצת פירמאזנס. בעונת 2008/2009 הפסיד בסיבוב הראשון של הגביע לקבוצת וולפסבורג.

עד עונת 2008/2009 הליגה הגרמנית השלישית הייתה ליגה אזורית ובשנה זו נוסדה ליגה ארצית. בעונה זו שיחק המועדון בליגה הרביעית ובסוף העונה עלה לליגה הגרמנית השלישית. המועדון שיחק 5 עונות ברציפות בליגה השלישית מעונת 2009/2010 ועד עונת 2013/2014.

בעונת 2011/2012 ניצח המועדון בסיבוב הראשון של הגביע את קבוצת ורדר ברמן ובשלב 32 האחרונות הפסיד לקבוצת בורוסיה מנשנגלדבך. בעונת 2012/2013 הפסיד בסיבוב הראשון של הגביע לקבוצת בוכום. בעונת 2013/2014 הפסיד בסיבוב הראשון של הגביע לקבוצת מינכן 1860. בסוף העונה סיים את הליגה השלישית במקום הראשון והעפיל בפעם הראשונה לליגה הגרמנית השנייה.

בעונת 2014/2015 ניצח בסיבוב הראשון של הגביע את קבוצת אוניון ברלין ובשלב 32 האחרונות הפסיד לקבוצת וולפסבורג.

בעונת 2019/2020 סיימה הקבוצה במקום ה-3 בבונדסליגה השנייה ובכך התמודדה בפלייאוף העלייה לבונדסליגה. היא התמודדה מול ורדר ברמן אך הפסידה לה בסיכום שני המשחקים ונשארה עונה נוספת בבונדסליגה השנייה.

בתום עונת 2022/2023 סיימה במקום הראשון בבונדסליגה השנייה והבטיחה לראשונה בתולדותיה עלייה לבונדסליגה.

בעונת 2023/24, הראשונה שלה בבונדסליגה, סיימה הקבוצה במקום השמיני ובשל זכייתה של באייר לברקוזן בגביע הגרמני, קיבלה לראשונה בתולדותיה את הכרטיס לפלייאוף מוקדמות הקונפרנס ליג.

==סגל הקבוצה==
;נכון ל-18 באוגוסט 2024

 
 

 

 
 

==קישורים חיצוניים==

* 

== הערות שוליים ==

קטגוריה:קבוצות כדורגל גרמניות
קטגוריה:באדן-וירטמברג: מועדוני ספורט
קטגוריה:קבוצות כדורגל שהוקמו ב-1911
אלכסנדר סטביסקי

אלכסנדר (סרז') סטביסקי (20 בנובמבר 1886 - 8 בינואר 1934) היה פיננסייר ונוכל צרפתי ממוצא ליטאי-יהודי.

==ביוגרפיה==
סטביסקי נולד בסלובודקה שבפאתי קובנה. אביו היה רופא שיניים בשכונת עוני צרפתית לאחר שהמשפחה עברה לצרפת בתחילת המאה העשרים.

בתחילת דרכו ניסה סטביסקי לשלוח את ידו במספר פרנסות, בין היתר כזמר בבתי קפה, מנהל מועדון לילה, פועל בבית חרושת למרק ומנהל בית הימורים מפוקפק. קיבל אזרחות צרפתית בשנת 1910. בשנות השלושים ניהל בתי עבוט והתרועע בחוגים פיננסיים. מכר איגרות זבל בהמוניהן.

בשנת 1927 הועמד סטביסקי לדין על הונאה בפעם הראשונה על שישה מיליון פאונד. המשפט נדחה חזור ודחה, והוא שוחרר בערבות 19 פעמים.

בדצמבר 1933 ברח סטביסקי ונתפס על ידי המשטרה ב-8 בינואר 1934, בטירה בעיר שאמוני, כשהוא שכיב מרע בעקבות שתי יריות אקדח בראשו. מנתחים נאבקו על חייו אך לשווא. הוא מת בשעות המוקדמות של ה-9 בינואר. באופן רשמי סיבת המוות הנה התאבדות, אולם שמועות עקשות טענו כי המשטרה היא שהרגתו.

מותו בא בעיצומה של פרשת סטביסקי, שבמהלכה התברר כי איגרות חוב עירוניות רשמיות של עיריית באיון בסך מאתיים מיליון פרנקים, שהיו חסרי כיסוי. בדיעבד הסתבר שמפקד המשטרה שדאג לשחרורו של סטביסקי בערבות 19 פעם היה גיסו של ראש ממשלת צרפת, אם כי ראש ממשלת צרפת הכחיש את הקשר בינו לבין שחרור סטביסקי.

מנהל הבנק שהנפיק את איגרות החוב הטיל את האשמה להנפקת האג"ח חסר הערך על ראש עיריית באיון. ראש העיר טען לחסינות בהיותו חבר פרלמנט, אולם נאסר בכל זאת על פי סעיף מיוחד המחריג חסינות במקרה של זיוף תעודות רשמיות על ידי איש ציבור. באותה שעה התגבר המצוד אחרי סטביסקי, ומותו של סטביסקי גרר לפיכך את תאוריות הקונספירציה לפיהן המשטרה אחראית למותו על מנת שלא יוכל להפליל את האחראים הנוספים לפרשת אג"ח הזבל. לספקולציות תרמה לא במעט העובדה שהתברר שסטביסקי התאבד, לכאורה, מאקדחו של שוטר בשם קולומבו.

סטביסקי נקבר בפר לשז.

לאחר מותו נחשפו רבים מהמקושרים לפרשה על ידי העיתונות, מהחשובים שבאליטה השלטונית. לאחר מותו גם נחשפה העובדה שסטביסקי רכש שני עיתונים (אחד ימני ואחד שמאלי) שהגנו עליו בזמן סערת פרשת אג"ח הזבל. שופט חוקר (טארס) שמונה לחקור את הפרשה והיה ידוע בניקיון כפיו נמצא מת כשהוא כפות למסילת ברזל.

==ייצוג בתרבות==

ז'אן-פול בלמונדו שיחק את דמותו של סטביסקי בסרט "סטביסקי" של אלן רנה ב-1974.

==קישורים חיצוניים==

* 
* 

קטגוריה:ערכים שבהם תבנית בריטניקה אינה מתאימה
קטגוריה:אישים הקבורים בבית הקברות פר לשז
קטגוריה:מורשעים בדין בצרפת
קטגוריה:יהודים צרפתים
קטגוריה:צרפתים שנולדו ב-1886
קטגוריה:צרפתים שנפטרו ב-1934
דרמשטאדט 98

מועדון ספורט דרמשטאדט 98 (בגרמנית: SV Darmstadt 98) הוא מועדון כדורגל גרמני המשחק בעיר דרמשטאדט שבגרמניה. המועדון משחק בליגת הבונדסליגה השנייה.

==היסטוריה==
המועדון נוסד בשנת 1898 ושיחק לאורך השנים בליגות אזוריות בגרמניה. עד שנת 1974 הליגה הגרמנית השנייה הייתה ליגה אזורית ובשנה זו נוסדה ליגה ארצית, והמועדון הצטרף לליגה זו בשנתה הראשונה. המועדון שיחק בליגה השנייה 4 עונות ברציפות מעונת 1974/1975 ועד עונת 1977/1978. בעונת 1975/1976 הגיע לשמינית גמר הגביע הגרמני והפסיד לקבוצת פ.צ. הומבורג.

בסוף עונת 1977/1978 עלה בפעם הראשונה לליגת העל של גרמניה. המועדון שיחק עונה אחת בליגת העל וירד לליגה השנייה. המועדון שיחק שנתיים בליגה השנייה. בעונת 1979/1980 הגיע לשמינית גמר הגביע והפסיד לקבוצת פ.צ. קלן.

בסוף עונת 1980/1981 עלה בפעם השנייה לליגת העל. המועדון שיחק עונה אחת בליגת העל וירד לליגה השנייה, שם שיחק 11 שנה ברציפות. בעונת 1982/1983 הגיע לשמינית גמר הגביע והפסיד לקבוצת בורוסיה דורטמונד. בעונת 1986/1987 הגיע לרבע גמר הגביע והפסיד לקבוצת המבורג. בעונת 1989/1990 הגיע לשמינית גמר הגביע והפסיד לקבוצת דיסבורג.

בסוף עונת 1992/1993 ירד מהליגה השנייה לליגה השלישית, שם שיחק 5 שנים ובסוף עונת 1997/1998 ירד לליגה הרביעית. המועדון שיחק עונה אחת בליגה הרביעית וחזר לליגה השלישית. המועדון שיחק לסירוגין בליגה השלישית ובליגה הרביעית עד עונת 2011/2012. בעונת 2001/2002 הגיע לשמינית גמר הגביע והפסיד לקבוצת שאלקה 04. המועדון שיחק ברציפות בליגה השלישית מעונת 2011/2012 ועד עונת 2013/2014 שבסופה עלה לליגה הגרמנית השנייה.

בסיום עונת 2014/15 ולאחר עונה אחת בליגה השנייה עלתה הקבוצה לראשונה זה 33 שנים לבונדסליגה. כעבור שנתיים ירדה הקבוצה חזרה לבונדסליגה השנייה.

בסיום עונת 2022/2023 שבה הקבוצה לבונדסליגה, אך בעונה שלאחר מכן נשרה לליגה השנייה.

==סגל הקבוצה==
נכון ל-1 בפברואר 2024 <ref></ref>

 (בהשאלה משטוטגרט)

 

 (בהשאלה מהופנהיים)

 (בהשאלה משטוטגרט)
 (בהשאלה מבוכום)

 (בהשאלה מאוניון ברלין)
 (בהשאלה מוולפסבורג)
 

 (קפטן)

 (בהשאלה משאלקה 04)

==שחקנים בולטים==

==הישגים==
* הגביע הגרמני:
** רבע גמר (1): 1986/1987

==קישורים חיצוניים==

* 

* 
==הערות שוליים==

קטגוריה:קבוצות כדורגל גרמניות
קטגוריה:קבוצות כדורגל שהוקמו ב-1898
קטגוריה:דרמשטאדט
קטגוריה:הסן: מועדוני ספורט
דן פיק

דן פיק הוא שחיין עבר ישראלי, אלוף ישראל ושיאן ישראל בשחייה. שחקן נבחרת ישראל בכדורמים.

== ביוגרפיה ==
פיק התאמן בקבוצת השחייה של מכבי חיפה.

===1971===
באליפות ישראל בשחייה שנערכה בבת גלים בחיפה באוקטובר 1971, זכה פיק במדליית כסף במשחה ל-1500 מטר חופשי בתוצאה של 19:36.4 דקות, אחרי אמיר נמינוב מהפועל כפר הנשיא (18:41.8 דקות) ולפני מייק גרינשפן מהפועל גבעת חיים (19:48.4 דקות).

===1973===
====אלוף ישראל ושיאן ישראל====
באליפות ישראל בשחייה שנערכה בספטמבר 1973 זכה פיק במדליית זהב במשחה ל-1500 מטר חופשי בהשוואת השיא הישראלי של משה גרטל 18:20.0 דקות, לפני חברו לאגודה דן ברנר (18:37.4 דקות) ועמי שליט ממכבי קריית ביאליק (18:43.9 דקות).

===1974===
בתחרות שנערכה בבריכת השחייה של מכון וינגייט ביוני 1974 ניצח פיק במשחה ל-1500 מטר חופשי בתוצאה של 18:29.1 דקות. תוך כדי המשחה הוא קבע במשחה ל-800 מטר שיא ישראלי חדש לנוער של 9:47.7 דקות וקבע את הקריטריון להשתתפות באליפות אסיה לנוער.

בתחרות "שמונה האומות" שנערכה באוסלו שבנורווגיה בסוף יולי אותה שנה קבע פיק במשחה ל-1500 מטר שיא ישראלי חדש של 18:18.9 דקות.

באליפות ישראל בשחייה שנערכה במכון וינגייט באוקטובר אותה שנה זכה פיק ב-6 מדליות, מהן 3 זהב (כולן במשחי השליחים, ביחד עם דן ברנר, רון קרמן ודורון שפי וקביעת שני שיאים ישראלים), כסף ו-2 ארד. מדליית כסף, במשחה ל-1500 מטר חופשי בתוצאה של 17:59.2 דקות, אחרי עדי פרג מהפועל העמקים שקבע שיא ישראלי חדש של 17:43.0 דקות ולפני נדב בטשא מגוש זבולון (18:05.9 דקות), שלושתם שיפרו את שיאו הישראלי של פיק. מדליות ארד, במשחה ל-400 מטר חופשי בתוצאה של 4:32.6 דקות, אחרי פרג שקבע שיא ישראלי חדש של 4:22.9 דקות וברנר (4:32.2 דקות) ובמשחה ל-200 מטר פרפר בתוצאה של 2:24.8 דקות, אחרי פרג (2:15.3 דקות) ומייק גרינשפן (2:18.2 דקות)

== קישורים חיצוניים ==
* 

==הערות שוליים==

קטגוריה:שחייני חופשי ישראלים
קטגוריה:שחייני פרפר ישראלים
קטגוריה:אלופי ישראל בשחייה
קטגוריה:שחקני כדורמים ישראלים
קטגוריה:ישראלים שנולדו במאה ה-20
SMS Audio

SMS Audio היא חברת אודיו אמריקאית בבעלות פרטית, אשר עוסקת בייצור אוזניות אופנתיות ומוצרים נלווים. החברה נוסדה על ידי הראפר 50 סנט. "SMS Audio" רכשה באוגוסט 2011 את החברה "קונו אודיו", והשיקה לראשונה את מוצריה בתחילת שנת 2012. החברה ממוקמת בפלורידה, ארצות הברית.

==היסטוריה==
"SMS Audio" נוסדה בחודש מרץ 2011 בעיר דלאוור, ארצות הברית, על ידי הראפר קארטיס ג'קסון, הידוע גם בשם הבמה 50 סנט. ג'קסון היה מעוניין להשיק אוזניות ייחודיות, והתחקה אחר ההצלחה של הראפר ד"ר דרה עם חברת האודיו "ביטס אלקטרוניקס", אשר השיקה לראשונה את מוצריה בשנת 2008. ג'קסון תר אחר חברת אוזניות קטנה אותה יוכל לרכוש ולמתג מחדש. באוגוסט 2011 רכש את "קונו אודיו", חברה אשר פעלה בפלורידה ועסקה בפיתוח ויצור של אוזניות אופנתיות. סכום הרכישה לא פורסם. מייסד "קונו אודיו", בריאן נוח, מונה על ידי ג'קסון לנשיא החברה הממוזגת, שפעלה מאז תחת השם "SMS Audio". נוח, אשר בעברו הועסק בתפקיד ניהולי בחברת ג'ילט, הקים את "קונו אודיו" בשנת 2007 בשל העניין האישי שלו במוזיקה ובאביזרי אודיו יוקרתיים. 

מיד לאחר השלמת תהליך הרכישה, החלו ג'קסון ונוח לעבוד יחדיו במטרה לעצב ולהשיק קו חדש של אוזניות יוקרתיות. בשלהי 2011 ובתחילת 2012 הושקו לראשונה שלושה מוצרים חדשים מבית היוצר של החברה החדשה. במקביל להשקת המוצרים, הכריז ג'קסון בחודש דצמבר 2011 על הפרויקט להאכיל את אמריקה, במסגרתו התחייב לספק 250 ארוחות לאמריקנים נזקקים, במקביל לכל פריט אשר יימכר בארצות הברית באמצעות האתר הרשמי של החברה.

==מוצרים==
* SYNC by 50 Wireless Headphones - אוזניות קשת אלחוטיות מבוססות טכנולוגיית "קליר", אשר מאפשרת להן לקלוט עד ארבעה מכשירים בטווח של עד עשרה מטרים. 
* SMS Audio Street by 50 On-Ear - אוזניות קשת חוטיות בעלות כבל נתיק ולחצני שליטה.
* SMS Audio Street by 50 In-Ear - אוזניות כפתור חוטיות בעלות מיקרופון פנימי המשמש לשיחות טלפון.
* SMS Audio Street by 50 DJ Pro Performance - אוזניות קשת חוטיות, מקצועיות. האוזניות מתקפלות ובעלות כבל נתיק, לחצני שליטה ורמקול פנימי. מיוצרות בעיקר עבור תקליטנים.

==קישורים חיצוניים== 

* 

==הערות שוליים==

קטגוריה:חברות אלקטרוניקה אמריקאיות
Metallica: Through The Never

Metallica: Through The Never (בתרגום חופשי מאנגלית: מטאליקה: דרך לעולם לא) הוא מותחן מוזיקלי אמריקאי משנת 2013, הסובב סביב הופעה של להקת ההבי מטאל האמריקאית מטאליקה. שם הסרט נובע משיר מתוך אלבום שהוציאה לאור בשנת 1991.

הסרט עוקב אחרי נער משלוחים בשם טריפ, אשר נשלח למשימה דחופה בזמן ההופעה ובדרך נקלע לקטטות אלימות, הסרט משלב את ההופעה של חברי הלהקה ואת סיפורו של טריפ.

== עלילת הסרט ==
טריפ נער צעיר מתקבל לעבוד בתור נער משלוחים עבור הלהקה האהובה עליו מטאליקה, שבאותו לילה עומדת להופיע בפני קהל נרחב. בתחילת הסרט רואים את טריפ רוכב על הסקייטבורד שלו ושם פוגש בסדר אקראי את ארבעת חברי הלהקה במסדרון ובחנייה של האולם. כאשר מתחילה ההופעה טריפ מקבל עבודה מהממונה עליו, לקחת מכל דלק ולנסוע לתדלק משאית של הלהקה שמובילה משהו שהלהקה זקוקה לו בשביל המופע.

טריפ לוקח מן כדור ומתחיל לנסוע לעבר יעדו בואן רעוע. כאשר הוא עוצר ברמזור הוא רואה סימנים מוזרים של דם על אחד השלטים הקרובים אליו, בפתאומיות הוא עובר תאונת דרכים, כאשר מכונית שנוסעת במהירות מופרזת נכנסת במכוניתו. כשהוא מתעשת, הוא רואה נהג עומד באמצע הכביש, וכאשר הנהג מסתובב אליו הוא רואה שפניו מלאות בדם. במהלך הליכתו ברחובות העיר הוא מבין שבעיר ישנו מרד, ומבלי לשים לב מוצא את עצמו באמצע של קרב עיקש בין המורדים למשטרה. טריפ רואה את מנהיג המרד: אדם שרירי בעל מסכה אשר רוכב על סוס, מחזיק פטיש בידו ותולה והורג אנשים, טריפ זורק עליו לבנה ובמהרה טריפ הופך להיות מטרתו הבאה של מנהיג המרד.

בסופו של דבר מוצא טריפ את המשאית הנטושה, הוא פותח את תא המטען שלה ולא מוצא כלום חוץ מתיק גב ישן, הוא פותח אותו ונופל בחרדה (תכולת התיק אינה ידועה לצופה). אך המורדים תופסים אותו ורודפים אחריו בעיר עד שהם מגיעים רחוב חסום. טריפ מוריד ממנו את התיק ושופך על עצמו את מכל הדלק ולאחר מכאן מדליק את עצמו בעזרת מצית. לאחר מכן מתחיל קרב בין המורדים לטריפ בעודו עולה באש, בסופו של דבר הם מנצחים אותו ומכבים ממנו את האש בעזרת מים.

טריפ מתעורר על גג בניין ושם הוא מותקף על ידי מנהיג המרד. טריפ מצליח לגנוב ממנו את הפטיש שלו ומכה אותו בו. בעודם אחד מול השני טריפ מכה עם הפטיש באדמה ויוצר רעידת אדמה בעיר, לאחר מכאן מכה באדמה פעמיים נוספות ובהם הופך את מנהיג המרד לאבק.

הרעידות משבשות את ההופעה של מטאליקה ובסוף ההופעה הם מנגנים את השיר האחרון שלהם "HIT THE LIGHTS" בעזרת מגברים פשוטים.

בסוף הסרט הלהקה מנגנת את השיר Orion, טריפ מביא להם את התיק אך תכולתו נשארת לא ידועה.

== פסקול ==

== צוות השחקנים הראשי ==
* דיין דיהן - טריפ
* ג'יימס הטפילד - בתור עצמו
* לארס אולריך - בתור עצמו
* קירק האמט - בתור עצמו
* רוברט טרוחיו - בתור עצמו
* מקנזי גריי - מנהל ההופעה, מנהלו של טריפ

== ביקורות ==
הביקורות לסרט בחו"ל היו חיוביות, הסרט קיבל 7.8 באתר האינטרנט רוטן טומייטוז".

מגזין הרולינג סטון אמר: "הסרט מלא ברוק אנד רול אנרכיסטי"

אך בישראל רוב הביקורות לסרט היו שליליות

במאקו אמרו שהסרט: "מביך ומיותר לצפייה".

== קישורים חיצוניים ==
* 

==הערות שוליים==

קטגוריה:סרטים אמריקאיים
קטגוריה:סרטי 2013
קטגוריה:מטאליקה
קטגוריה:סרטי הופעה
דמיטרי בילוזרצ'ב

דמיטרי בילוזרצ'ב (ברוסית: Дмитрий Владимирович Билозерчев; נולד ב-22 בדצמבר 1966, מוסקבה) היה מתעמל סובייטי. אלוף אולימפי (סיאול 1988), בעל 13 מדליות, מהן 9 זהב באליפויות העולם במחצית השנייה של שנות ה-80.

== ביוגרפיה ==
דמיטרי בילוזרצ'ב נולד במוסקבה והחל להתאמן בצעיר. בשנת 1983, בגיל 19 בלבד הוא כבר זכה באליפות העולם בקרב רב והיה מועמד למספר מדליות באולימפיאדה הקרובה. 

בשנת 1984 ברית המועצות החרימה את המשחקים האולימפיים. כתוצאה מכך בילוזרצ'ב, שהיה בשיא כושרו, לא השתתף בתחרויות. הוא השתתף במשחקי הידידות וזכה בתחרות הקרב רב אישי. בשנת 1985 הוא עבר תאונת דרכים קשה ונפצע קשה מאוד. לא היה ברור האם הוא ימשיך באימונים והאם יהיה מסוגל לחזור ליכולת גבוהה. אומנם תוך זמן קצר הוא השתקם ונכלל במשלחת המדינה לאליפות העולם בשנת 1987 בו זכה במספר מדליות.

במהלך התחרות בסיאול 1988 הוא היה מוביל בתחרות קרב רב אישי ורק טעות במהלך תרגיל במקבילים גרמה לו לאבד את הבכורה לבן ארצו ולדימיר ארטיומוב. בילוזרצ'ב זכה בקרב רב אישי במקום השלישי אך זכה במספר מדליות זהב בתרגילים אישיים. בילוזרצ'ב ראה ככישלון את המקום השלישי בקרב רב אישי ותוך זמן קצר הוצא מנבחרת ארצו.

לאחר שנת 1988 בילוזרצ'ב עזב את הספורט התחרותי. בתחילת שנות ה-90 הוא ואשתו עזבו את ברית המועצות והשתקעו בארצות הברית. הם מנהלים אולם אימונים בעיר ביוורטון שבמדינת אורגון. בנם היה חבר נבחרת ארצות הברית לנוער.

==קישורים חיצוניים==

* [http://www.databaseolympics.com/players/playerpage.htm?ilkid=BILOZDMI01 סיכום הופעות אולימפיות]
* 

קטגוריה:מתעמלים סובייטים
קטגוריה:אלופים אולימפיים: קרב-רב (גברים)
קטגוריה:אלופים אולימפיים: טבעות
קטגוריה:אלופים אולימפיים: סוס סמוכות
קטגוריה:אלופי עולם בהתעמלות
קטגוריה:סובייטים שנולדו ב-1966
קטגוריה:אלופים אולימפיים סובייטים: התעמלות
קטגוריה:זוכי מדליית ארד אולימפית סובייטים: התעמלות
קטגוריה:מתעמלים באולימפיאדת סיאול (1988)
בית רומנו (תל אביב)

בית רומנו, שהיה ידוע גם בשם "בית הסוחרים", הוא בניין משרדים וחנויות, שנבנה בסגנון הבינלאומי ושוכן בדרך יפו-תל אביב 9 בדרומה של תל אביב.

== היסטוריה ==
במקום בו ניצב הבניין, שכן בית קאפוס הטמפלרי, ובו התגורר ארתור רופין עם עלייתו לארץ ישראל בשנת 1908. הבניין הנוכחי נבנה בשנת 1947 ביוזמתם וכספם של האחים יוסף רומנו, זכי רומנו ואלי רומנו מסוריה (בני אברהם, משפחה ענפה נצר לצאצאי הגאון מווילנא ולגירוש ספרד, שרכשה אדמות בתל אביב של אותן השנים). רומנו בנו מבנה על פני שטח של שלושה דונם, ובעת הקמתו נחשב לענק: אורכו עומד על כ-70 מטרים מדרך יפו בדרום ועד התעלה בה עברה מסילת הרכבת יפו–ירושלים בצפון, ורוחבו מגיע לכ-40 מטרים ממזרח למערב. את הבניין תכנן האדריכל מאיר הורמן.

במרכזו משתרעת חצר פנימית מוארכת ונגישה לכלי רכב דרך מעבר מרחוב יפו אשר מוקם בקומת הקרקע. המבנה מתנשא לגובה של ארבע קומות, ובחצר הפנימית הוקמו בשתי הקומות התחתונות אכסדראות עמודים. לחלקו האחורי נוספה לימים קומה חמישית. לעיתים הוא מתואר כקניון הראשון בארץ ישראל (ראו גם פסז' פנסק).

300 החנויות במבנה אוכלסו החל מתחילת שנת 1948. בתחילתו שכנו במבנה חנויות שונות ומספר משרדי ממשלה, דוגמת חלק מיחידות המנהלה של משרד הביטחון וצה"ל, פקיד שומה תל אביב 2, מועצת הפיקוח על פרי הדר, פרקליטות מחוז תל אביב, משרד החקלאות, ומשרדי מס רכוש ומס הכנסה (פ"ש 5); אך בהמשך הוא נודע בעיקר בזכות חנויות הביגוד והאופנה הרבות שפעלו בו.

בתקופה החל מיוני 1948, שבה היו ממוקמות במבנה יחידות מנהלה של משרד הביטחון וצה"ל, כונו אלה ששירתו שם בלעג: "שועלי בית רומנו" (על משקל שועלי שמשון).

בעשור השני של המאה העשרים ואחת החל המקום לשמש בשעות שאחרי הפעילות העסקית למסיבות על ידי קבוצת התדר.

חברת נכסים ובניין החזיקה ב-72% מהבעלות על בית רומנו. במרץ 2022 נמכר הבניין לקבוצת הנדל"ן YBOX תמורת 371 מיליון ש"ח בתוספת מע"מ.

ב-1 באוגוסט 2023, הודיע רון חולדאי, ראש עיריית תל אביב, כי הבניין יעבור לבעלות עירונית וישונה ייעודו לבניין ציבורי.<ref></ref>

==קישורים חיצוניים==

* 
* [http://mharpaz.wordpress.com/2009/11/08/בית-רומנו-האמנם-הקניון-הראשון-של-תא/ משה הרפז, "בית רומנו. האמנם הקניון הראשון של ת"א?"]
* 

==הערות שוליים==

קטגוריה:תל אביב-יפו: בנייני משרדים
קטגוריה:הסגנון הבין-לאומי בארץ ישראל
קטגוריה:בנייה ופיתוח בתקופת המנדט
נבואות איש העש

נבואות איש העש (באנגלית: The Mothman Prophecies) הוא סרט קולנוע אמריקאי מסוגת מותחן אימה פסיכולוגי, שיצא בשנת 2002 על פי ספרו של ג'ון קיל הנושא את אותו השם. בסרט מככבים ריצ'רד גיר, לורה ליני, ויל פאטון ודברה מסינג. הסרט עוסק בתופעת איש העש, יצור שכביכול נראה מספר פעמים באזור פוינט פלזנט שבמערב וירג'יניה בשנים 1967-1966; הוא תואר על ידי מספר אנשים כיצור מכונף בעל עיניים גדולות, בוהקות ואדומות. בסרט מופיע גיר כעיתונאי שחוקר את אגדת איש העש.

==תקציר העלילה==
העיתונאי ג'ון קליין ניצל בתאונת דרכים בה מתה אשתו מרי מפציעותיה; לפני מותה היא מציירת דמות של איש עש שהופיעה לפניה והובילה לסטייתה מהכביש. ג'ון מתחיל לחקור את מות אשתו. שנתיים מאוחר יותר הוא מאבד את דרכו בכביש במערב וירג'יניה ומגיע אל העיירה פוינט פלזנט. בסיוע השוטרת קוני הוא מגלה כי תושבי העיירה מדווחים בשבועות האחרונים על תופעות על-טבעיות הממוקדות ב"איש העש", אותו הם מתארים כיצור עם כנפיים שמביא לאסונות שונים כשהוא מופיע, או גורם לשמיעת קולות המנבאים אסונות. ג'ון מנסה לחקור לעומק את הסיפור ולנסות להציל את תושבי העיירה, אך מופעל גם על ידי מחשבות ודמיונות אישיים משלו.

==הפקה==
מרבית הסצינות צולמו בפיטסבורג וקיטנינג שבפנסילבניה. הסרט מתאר מספר אירועים שהתרחשו בארצות הברית, בהם התמוטטות גשר סילבר ליד פוינט פלזנט ב-1967, בה נהרגו 46 איש; סיבת ההתמוטטות קשורה לטענת החוקרים בכשלים טכניים של בניית הגשר, אך בספר ובסרט היא קושרה אל איש העש.

==ביקורות והכנסות==
הסרט קיבל ביקורות מעורבות ממבקרי הקולנוע. באתר "Rotten Tomatoes" הוא דורג עם 53% ביקורות חיוביות מתוך 137 ביקורות. בקופות הקולנוע זכה הסרט להצלחה מסוימת, כך שהרוויח ברחבי העולם מאז יציאתו לאקרנים יותר מ-55 מיליון דולר.

==קישורים חיצוניים==
* 

==הערות שוליים==

קטגוריה:סרטי 2002
קטגוריה:סרטי אימה מ-2002
קטגוריה:סרטי אימה אמריקאיים
קטגוריה:סרטי מותחן פסיכולוגיים
קטגוריה:סרטי מתח אמריקאיים
קטגוריה:סרטים מבוססי ספרים
קטגוריה:פרפראים בתרבות
קטגוריה:סרטי אימה על-טבעיים אמריקאיים
אוסנבריק (כדורגל)

לוגו הקבוצה בשנים 1995-2017
מועדון כדורגל אוסנבריק (בגרמנית: VfL Osnabrück) הוא מועדון כדורגל גרמני, המשחק בעיר אוסנבריק שבגרמניה. המועדון משחק בליגה הגרמנית השלישית.

==היסטוריה==
המועדון נוסד בשנת 1899 ושיחק לאורך השנים בליגות אזוריות בגרמניה. בשנת 1939 הגיע לשמינית גמר הגביע הגרמני והפסיד לקבוצת ואלדוף מנהיים. עד שנת 1974 הליגה הגרמנית השנייה הייתה ליגה אזורית ובשנה זו נוסדה ליגה ארצית והמועדון הצטרף לליגה זו בשנתה הראשונה. המועדון שיחק בליגה השנייה 10 עונות ברציפות מעונת 1974/1975 ועד עונת 1983/1984. בעונות 1976/1977, 1978/1979, 1979/1980, 1980/1981 הגיע לשמינית גמר הגביע והפסיד לקבוצות נירנברג, רוט וייס אוברהאוזן, שאלקה 04 ושטוטגרט בהתאמה. 

בסוף עונת 1983/1984 ירד לליגה השלישית, שם שיחק עונה אחת וחזר לליגה השנייה. המועדון שיחק בליגה השנייה 8 עונות ברציפות מעונת 1985/1986 ועד עונת 1992/1993. בעונת 1989/1990 הגיע לרבע גמר הגביע והפסיד לקבוצת איינטרכט בראונשווייג. בעונת 1992/1993 הגיע לשמינית גמר הגביע והפסיד לקבוצת איינטרכט פרנקפורט. בסוף העונה ירד לליגה השלישית.

המועדון שיחק בליגה השלישית 7 עונות ברציפות מעונת 1993/1994 ועד עונת 1999/2000 שבסופה חזר לליגה השנייה. המועדון שיחק לסירוגין בליגה השנייה ובליגה השלישית עד עונת 2011/2012. בעונת 2006/2007 הגיע לשמינית גמר הגביע והפסיד לקבוצת הרטה ברלין. בעונת 2009/2010 הגיע לרבע גמר הגביע והפסיד לקבוצת שאלקה 04. מעונת 2011/2012 המועדון שיחק שמונה עונות ברציפות בליגה השלישית לאחר שנשר מהבונדסליגה השנייה. בקיץ 2019 הבטיח המועדון את חזרתו לבונדסליגה השנייה. בעונת 2020/21 סיים המועדון במקום ה-16 בבונדסליגה השנייה, ונשר בחזרה לליגה השלישית.

בתום עונת 2022/2023 שבה אוסנבריק לבונדסליגה השנייה, אך תוך עונה אחת בלבד, שבה לליגה השלישית.

==הישגים==
* הגביע הגרמני:
** רבע גמר (2): 1989/1990, 2009/2010

==שחקנים בולטים==

==קישורים חיצוניים==

* 

 
קטגוריה:קבוצות כדורגל גרמניות
*
קטגוריה:קבוצות כדורגל שהוקמו ב-1899
פ.צ. קמניצר

מועדון כדורגל קמניצר הוא מועדון כדורגל המהעיר קמניץ שבגרמניה. המועדון נוסד לאחר הקמת המדינה ההיסטורית גרמניה המזרחית ובתאריו והופעותיו באירופה הופיע כנציג גרמניה המזרחית. המועדון משחק נכון לעונת 2023/2024 בליגה הגרמנית הרביעית.

==היסטוריה==
המועדון משחק בעיר קמניץ שנקראה בזמן קיומה של המדינה ההיסטורית גרמניה המזרחית קרל-מרקס-שטאדט ושם המועדון היה פ.צ. קרל-מרקס שטאדט. בשנת 1956 צורף מועדון הכדורגל למועדון הספורט של קרל-מרקס-שטאדט ובעונת 1962/1963 החל לשחק בליגת העל המזרח-גרמנית. בשנת 1966 הופרד מועדון הכדורגל ממועדון הספורט. בעונת 1966/1967 זכה באליפות היחידה של מזרח גרמניה. 

בעקבות זכייתו של המועדון באליפות, העפיל בפעם הראשונה למפעלים האירופאיים במסגרת גביע אירופה לאלופות בעונת 1967/1968. המועדון הפסיד בסיבוב הראשון לקבוצת אנדרלכט מבלגיה והודח מהטורניר.

בשנת 1969 הגיע בפעם הראשונה לגמר הגביע המזרח גרמני והפסיד לקבוצת פ.צ. מגדבורג. בסוף עונת 1969/1970 ירד לליגה המזרח גרמנית השנייה ולאחר עונה אחת חזר לליגת העל המזרח גרמנית. המועדון שיחק ברציפות בליגת העל המזרח גרמנית עד לפרוקה בשנת 1991. בשנים 1983, 1989 הגיע לגמר הגביע המזרח גרמני והפסיד לקבוצות פ.צ. מגדבורג ודינמו ברלין בהתאמה.

בעונת 1988/1989 סיים את ליגת העל המזרח גרמנית במקום השלישי והעפיל בפעם הראשונה לגביע אופ"א בעונת 1989/1990. בסיבוב הראשון ניצח את קבוצת בואבישטה מפורטוגל. בסיבוב השני ניצח את קבוצת פ.צ. סיון משווייץ. בשמינית הגמר הפסיד לקבוצת יובנטוס מאיטליה והודח מהטורניר. בעונת 1989/1990 סיים את ליגת העל המזרח גרמנית במקום השני והעפיל בפעם השנייה לגביע אופ"א בעונת 1990/1991. בסיבוב הראשון הפסיד לקבוצת בורוסיה דורטמונד מגרמניה והודח מהטורניר.

לאחר איחוד גרמניה בשנת 1990, המועדון שינה את שמו למועדון כדורגל קמניצר, הצטרף לליגה הגרמנית השנייה בעונת 1991/1992 ושיחק בליגה במשך 5 עונות ברציפות עד עונת 1995/1996. בעונת 1992/1993 הגיע לחצי גמר הגביע הגרמני והפסיד לקבוצת הרטה ברלין II. בעונת 1995/1996 הגיע לשמינית הגמר הגביע והפסיד לקבוצת פורטונה דיסלדורף. בסוף העונה ירד לליגה השלישית של גרמניה. המועדון שיחק לסירוגין בליגה השלישית ובליגה השנייה עד עונת 2011/2012. מעונה זו המועדון משחק ברציפות בליגה השלישית.

==תארים==
* אליפות מזרח גרמניה: (1)
** (1967)

==הישגים באירופה ==
* גביע אופ"א:
** שמינית גמר (1): 1989/1990
*ליגת האלופות:
**סיבוב ראשון (1): 1967/1968

==שחקנים בולטים==

==קישורים חיצוניים==

* 

קטגוריה:קבוצות כדורגל גרמניות
קטגוריה:פ.צ. קמניצר
קטגוריה:קבוצות כדורגל שהוקמו ב-1966
ז'ארקו קוראץ'

ז'ארקו קוראץ (במונטנגרית: Жарко Кораћ; נולד ב-11 ביוני 1987) הוא כדורגלן מונטנגרי המשחק בעמדת החלוץ.

==קריירה==
קוראץ' גדל במחלקת הנוער של זטה והחל לשחק בקבוצת הבוגרים של המועדון ב-2005. בשנת 2007 קוראץ' זכה עם הקבוצה באליפות מונטנגרו, וכן בתואר גם מלך שערי הליגה עם 16 שערים. עונה לאחר מכן קוראץ' עבר לוויבודינה נובי סאד מהליגה הסרבית ובסיום העונה חזר לזטה. בשנת 2010 עבר לשריף טירספול מהליגה המולדובית, ובאמצע העונה חזר לזטה. בשנת 2012 כבש 20 שערים וזכה בשנית בתואר מלך שערי הליגה המונטנגרית. בסך הכל כבש קוראץ' 78 שערי ליגה במדי זטה, והוא הכובש המצטיין של הליגה המונטנגרית בכל הזמנים.

בקיץ 2013 הגיע קוראץ' לישראל והושאל להפועל חיפה. בעונת כבש 11 שערי ליגה והיה מלך השערים של הפועל חיפה, ובסופה סיים את דרכו במועדון. ב-2 ביוני 2014 חתם קוראץ' לארבע שנים בבית"ר ירושלים, תמורת שכר של 150 אלף אירו לעונה. ב-13 באוגוסט 2014 ערך את הופעת הבכורה שלו במועדון, בהפסד 2-1 להפועל פתח תקווה במסגרת גביע הטוטו. ב-13 בספטמבר 2014, במסגרת המחזור הראשון בליגת העל כבש קוראץ' את שער השוויון בתיקו 1-1 מול הפועל באר שבע בבעיטת עונשין מ-11 מטרים. לאחר חצי עונה בבית"ר ירושלים, במהלכה כבש חמישה שערים ב-14 הופעות, חזר קוראץ' להפועל חיפה וחתם לשלוש שנים וחצי במועדון. עד תום העונה ערך קוראץ' 14 הופעות בהפועל חיפה אך לא הצליח לכבוש, ובעונת כבש ארבעה שערים.

ב-24 בינואר 2020 חתם החלוץ בקבוצת הפועל עפולה מהליגה הלאומית.

==תארים==
;זטה:
* אליפות מונטנגרו: 2006/2007

;תארים אישיים
* מלך השערים של הליגה המונטנגרית (2): 2006/2007, 2011/2012

==קישורים חיצוניים==

==הערות שוליים==

קטגוריה:כדורגלנים מונטנגרים
קטגוריה:חלוצי כדורגל מונטנגרים
קטגוריה:כדורגלני זטה
קטגוריה:כדורגלני וויבודינה נובי סאד
קטגוריה:כדורגלני שריף טירספול
קטגוריה:כדורגלני הפועל חיפה
קטגוריה:כדורגלני בית"ר ירושלים
קטגוריה:כדורגלני הפועל עפולה
קטגוריה:כדורגלנים זרים בישראל
קטגוריה:כדורגלני נבחרת מונטנגרו
קטגוריה:מונטנגרים שנולדו ב-1987
השבויה מקווקז

השבויה מקווקז או ההרפתקאות החדשות של שוריק (ברוסית: Кавказская пленница, или Новые приключения Шурика) הוא סרט סובייטי שהופק על ידי אולפני הסרטים מוספילם. בהתאם לנתונים רשמיים כ-76 מיליון צופים ראו את הסרט במהלך הקרנתו באולמות קולנוע.

לאור ההצלחה של הסרט מבצע חיריק והרפתקאות נוספות של שוריק ב-15 ביוני 1965 התסריטאים ביקשו לצלם המשך הסרט. ב-26 באוקטובר 1965 הצילומים אושרו. בסרט נכללו מספר שירים על מוזיקה של אלכסנדר זצפין שהיו ללהיט בברית המועצות.

לאוניד גאידאי רצה דמות חדשה לתפקיד הנשי הראשי בסרט. לאחר בדיקת מאות מועמדות של שחקניות בסופו של דבר נבחרה שחקנית הקרקס נטליה וארליי שעבודה זה היה תפקיד ראשי ראשון.

"שלישיית הפושעים" ששיחקה בסרט קודם הועברה לסרט זה והיה לה תפקיד מרכזי בעלילה.

לאחר סיום הצילומים, ראשי תעשיית הקולנוע הסובייטית פסלו אותו והייתה סכנה שהסרט לא יגיע להקרנות בבתי הקולנוע. בסופו של דבר העותק היחיד הגיע להקרנה פרטית בביתו של ליאוניד ברז'נייב שאהב את הסרט ונתן אישור להקרנתו.

==עלילה==
הסטודנט שוריק (אלכסנדר דמיאננקו) הגיע לקווקז במטרה ללמוד את הפולקלור המקומי. במהלך הסיורים הוא פגש סטודנטית צעירה (נטליה וארליי) ממוסקבה שמבקרת את קרובי המשפחה שמתגוררים באחד הכפרים באזור. מנהל מפעל מקומי (ולדימיר אטוש) מעוניין להתחתן איתה ומנסה לסגור עסקה עם דוד שלה שעובד כנהגו. הם מסכמים ביניהם את הנושא תמורת תשלום וללא שום הודעה לכלה המיועדת. הם מחליטים להגיד לשוריק שהוא צריך להשתתף בחטיפת כלה כחלק של הנוהג המקומי ולא מספרים לשוריק שהנחטפת למעשה לא יודעת שהיא צפויה להתחתן בקרוב. כך הם מקווים לנצל את ההכרות בין הצעירים ולהקל על הנושא.

החטיפה הצליחה ומייד לאחריה כאשר שוריק הבין מה נעשה הוא מאושפז בבית החולים לחולי נפש. שוריק מצליח להימלט מהמוסד. הצעירה הצליחה להימלט ממקום בו היא מוחזקת אך כמעט נתפסת מחדש. בעזרתו של שוריק היא בכל זאת הצליחה להשתחרר מהחוטפים. שוריק, הסטודנטית והחבר שלהם מביימים מתקפה על בית של החתן בכוח וכאשר הוא מנסה לברוח פוצעים אותו. בסוף הסרט מזמיני החטיפה נשפטים והצעירים חוזרים למוסקבה בנפרד.

==קישורים חיצוניים==

* [https://web.archive.org/web/20131111070727/http://cinema.mosfilm.ru/films/film/1960-1969/kavkazskaya-plennitsa-ili-novie-priklyucheniya-shurika/ סרט באתר מוספילם]
קטגוריה:סרטי 1967
קטגוריה:סרטי קומדיה
קטגוריה:סרטים סובייטיים
קטגוריה:סוצ'י בקולנוע
שלומי דורה

שלומי דורה (נולד ב-22 ביוני 1973) הוא מאמן כדורגל ישראלי המאמן את הפועל עכו.

==קריירה==
דורה, אחיו של הכדורגלן יוסי דורה, אחיינו של המאמן רוני דורה ובן דודו של המאמן טל בנין, החל את קריירת האימון שלו במחלקת הנוער של הפועל חיפה. בשנת 2006 הוביל את קבוצת הנוער של המועדון לזכייה באליפות ליגת העל לנוער, כשתחת הדרכתו שחקנים רבים שעלו לאחר מכן לקבוצה הבוגרת, בהם אושרי רואש, רן אבוקרט, גל אראל, שמעון הרוש ורן יצחק.

בתחילת עונת מונה דורה למאמן הקבוצה הבוגרת של הפועל חיפה, שהייתה אז בליגה הלאומית, וכעבור שלוש שנים הוביל אותה לליגת העל. בקיץ 2009 עמד על הקווים לראשונה כמאמן בליגת העל, ובמשחק הבכורה שלו השיג ניצחון 2–1 על מכבי נתניה. באותה עונה נאבקה הקבוצה כנגד הירידה, ולבסוף הצליחה להישאר בליגת העל.

בתחילת עונת מונה למאמן הפועל רמת גן, אך עזב את הקבוצה לאחר עשרה מחזורים. לקראת סוף העונה מונה למאמן בני סכנין, לאחר שנקלעה לתחתית הטבלה, והצליח להשאיר את הקבוצה בליגת העל לאחר ניצחון 1–0 על בית"ר ירושלים במחזור האחרון. בעונה שלאחר מכן הגיע עם בני סכנין לפלייאוף העליון של ליגת העל, אך בעונת לא הצליח לשחזר את ההצלחה וסיים את תפקידו לקראת תום העונה לאחר שהקבוצה נקלעה לתחתית הטבלה.

בקיץ 2013 חזר דורה לאמן את הפועל חיפה, וב-27 באוקטובר 2013 רשם את הניצחון הראשון שלו בדרבי של חיפה. בתום העונה סיים דורה את תפקידו במועדון.

ביוני 2014 מונה דורה למאמן מכבי אחי נצרת מהליגה הלאומית, וב-10 בדצמבר התפטר מתפקידו. ב-8 בינואר 2015 מונה למאמנה של הפועל עכו, שהייתה אז במקום האחרון בליגת העל, והצליח להשאיר את הקבוצה בליגה.

ב-30 ביוני 2015 מונה למאמן מכבי נתניה. ב-2 בנובמבר פוטר מהקבוצה. ב-13 בפברואר 2016 מונה למאמן עירוני קריית שמונה וסיים את חוזהו בתום העונה.

ב-31 במאי 2016 מונה דורה בשנית למאמן הפועל עכו, ובתום עונה אחת העפיל עמה לליגת העל לאחר שסיימה במקום השני בליגה הלאומית.

ב-24 בינואר 2018 מונה שוב למאמן מכבי אחי נצרת מהליגה הלאומית. ב-28 ביוני של אותה שנה מונה דורה למאמן הפועל אשקלון.

ב-1 בנובמבר 2019 מונה למאמן הפועל עפולה במקומו של עידן בר-און. ב-14 בנובמבר 2020 פוטר מתפקידו.

ב-21 בפברואר 2021 מונה למאמנה של מועדון ספורט כפר קאסם. בדצמבר אותה שנה פיטרה הקבוצה את דורה, על אף שהייתה במקום השני בהפרש נקודה מהמקום הראשון בליגה הלאומית.

ב-2 במרץ 2022 מונה למאמן הפועל אום אל פאחם. בסיום עונת 2021/2022 סיים את תפקידו.

ב-25 במאי 2022 מונה למאמנה של הפועל נוף הגליל. ב-18 בספטמבר פוטר מתפקידו בנוף הגליל וב-4 בינואר 2023 מונה למאמן סקציה נס ציונה עד סוף העונה<ref></ref>.

ב-10 בינואר 2024 מונה למאמן איחוד בני שפרעם הוא כיהן כחודש בתפקיד ופוטר ב-12 בפברואר לאחר 5 משחקים בהם צבר נקודה אחת.

החל מעונת 2023/2024 משמש כפרשן בתוכנית "שבת של כדורגל", המשודרת ברדיו חיפה ובתחנות נוספות.ב-7 באוגוסט 2024 מונה למאמנה של הפועל עכו.

==קישורים חיצוניים==

* [https://www.football.org.il/position-details/?MEMBER_ID=51894 שלומי דורה], באתר ההתאחדות לכדורגל בישראל

==הערות שוליים==

קטגוריה:מאמני כדורגל ישראלים
קטגוריה:מאמני הפועל חיפה
קטגוריה:מאמני הפועל רמת גן
קטגוריה:מאמני בני סכנין
קטגוריה:מאמני מכבי אחי נצרת
קטגוריה:מאמני הפועל עכו
קטגוריה:מאמני מכבי נתניה
קטגוריה:מאמני עירוני קריית שמונה
קטגוריה:מאמני הפועל אשקלון
קטגוריה:מאמני הפועל עפולה
קטגוריה:מאמני מועדון ספורט כפר קאסם
קטגוריה:מאמני הפועל אום אל-פחם
קטגוריה:מאמני הפועל נוף הגליל
קטגוריה:מאמני סקציה נס ציונה
קטגוריה:ישראלים שנולדו ב-1973
פולינה צ'יקטונוב

פולינה צ'יקטונוב (נולדה ב-17 בינואר 1980) היא רקדנית, מורה לריקוד וכוריאוגרפית ישראלית. 

== ביוגרפיה ==
נולדה בטג'יקיסטן, לאב פרופסור לביולוגיה ולאם מורה לנגינה בפסנתר. בגיל 6 החלה ללמוד ריקוד ובשנת 1992, בגיל 12, עלתה עם משפחתה לישראל. בוגרת תואר ראשון בהנדסת תוכנה וניהול מטעם המכללה האקדמית להנדסה, אפקה.

משנת 1995 עד שנת 1998 החזיקה צ'יקטונוב בתואר אלופת ישראל בריקודים סלוניים למקצוענים. כמו כן היא משתתפת בקביעות בתחרויות ארציות בריקודים סלוניים ולטיניים. בן זוגה המקצועי לריקודים הסלוניים משנת 2000 הוא אורון דהן (למעט שנתיים בהן רקדה עם דניס בלוצרקובסקי). צ'יקטונוב ייצגה את ישראל בתחרויות בינלאומיות, ובהן אליפויות אירופה ואליפויות העולם בריקודים סלוניים.

משנת 2005 עד 2012 השתתפה בתוכנית הריאליטי "רוקדים עם כוכבים". בעונה הראשונה השתתפה כבת זוגו לריקודים של אבי גרייניק, בעונה השנייה - פבלו רוזנברג, בעונה השלישית - מיכאל הנגבי, בעונה הרביעית - אורן סמדג'ה, בעונה החמישית - משה פרץ (השניים זכו במקום השני), בעונה השישית - אקי אבני, ובעונה השביעית - שלמה בראבא. בשנת 2024 חזרה להשתתף בעונה השלישית של רוקדים עם כוכבים בקשת, ורקדה עם יזהר כהן.

משנת 2000 היא מופיעה יחד עם בן-זוגה לריקוד אורון דהן במופעי מוזיקה קובנית, יחד עם ההרכב המוזיקלי "סולו טו". צ'יקטונוב בעלת תעודת מדריך, בוחן ושופט בריקודים סלוניים, והיא מלמדת ומדריכה רקדנים לקראת תחרויות בארץ ובעולם. 

צ'יקטונוב גרושה ואם לשתי בנות.

== קישורים חיצוניים ==

* [http://dancesportinfo.net/Couple/Oron_Dahan_and_Polina_Chikatunov_21532/Details פולינה צ'יקטונוב], באתר Dance sport info
* [https://web.archive.org/web/20140201192016/http://www.ha-faculta.co.il/%D7%9B%D7%95%D7%9B%D7%91%D7%99-%D7%94%D7%A4%D7%A7%D7%95%D7%9C%D7%98%D7%94/%D7%A4%D7%95%D7%9C%D7%99%D7%A0%D7%94-%D7%A6%D7%99%D7%A7%D7%98%D7%95%D7%A0%D7%95%D7%91/ ריאיון עם פולינה צ'יקטונוב], באתר הפקולטה
* [http://www.habama.co.il/pages/ArtPerson.aspx?PeopleID=42037 פולינה צ'יקטונוב], באתר הבמה 
* [https://web.archive.org/web/20140218221758/http://www.jerusalemite.org/home/event.php?id=18160 אירועי תרבות של "סולו טו" בהשתתפותה של צ'יקטונוב], באתר jerusalemite
* 

==הערות שוליים==

קטגוריה:מתחרי רוקדים עם כוכבים (ישראל)
קטגוריה:משתתפי גוט טאלנט ישראל
קטגוריה:רקדנים סלוניים
קטגוריה:ישראלים ילידי טג'יקיסטן
קטגוריה:עולות בשנות ה-1990
קטגוריה:עולים בשנות ה-1990
קטגוריה:בוגרות תיכון אזורי רמלה-לוד
קטגוריה:בוגרי תיכון אזורי רמלה-לוד
קטגוריה:רקדניות ישראליות
קטגוריה:ישראליות שנולדו ב-1980
קטגוריה:ישראלים שנולדו ב-1980
סוואג

סוואג (מאנגלית: Swag) הוא סלנג אינטרנטי שמופיע לעיתים קרובות בתגובות, דיונים ופורומים ומשמש מילה נרדפת לסוג של סגנון או נוכחות שמראה ביטחון ומוחצנות ולעיתים גם יהירות. סוואג מתאר בדרך כלל התנהגות של אדם יהיר במיוחד. אנשים שנחשבים כסוואג נוהגים להתלבש בצורה "מגניבה"; כובעי מצחיה עם כתובת SWAG, חולצות עם הדפסים שונים, שרשראות ובצורה כללית לבוש מרושל.

==מקור==
לפי המילון המקוון Online Etymogoly Dictionary, מקור המילה "סוואג" הוא בסביבות שנת 1520 ופירושו "לנוע בכבדות או במגושמות". ישנה סברה שהמילה סוואג נגזרה מהמילה האנגלית "sway" שפירושה "ללכת, לגלוש, לנוע". בטקסטים מודרניים, סוואג יכול לשמש כשפה לקידום מכירת מוצרים, אך השימוש שלו באינטרנט מתייחס למילת השורש שלו, "סוואגר" (swagger) שפירושה יהירות. המילון "מרים וובסטר" מגדיר אותו כ:
# אדם שמנהל את עצמו באופן יהיר, בהתנשאות ובהתנפחות, הולך באווירה של ביטחון עצמי ושתלטנות.
# להתפאר, להתייהר.
התיעוד המוקדם ביותר של השימוש במילה "סוואגר" נמצא בטקסט של המחזאי האנגלי ויליאם שייקספיר, "חלום ליל קיץ" שנכתב בין 1590 ל-1596:
:"What hempen home-spuns have we swaggering here,
:So near the cradle of the fairy queen?"

==שימוש בהיפ הופ==
המילה "סוואגר" ראתה תחייה מודרנית באמצעות השימוש שלה במילים של שירי היפ הופ, תחילה עם השיר של הראפר ג'יי זי "All I Need" באלבום שלו "The Blueprint 3" שיצא לאור ב-11 בספטמבר 2001. מאז, המילה נמצאת בשירי היפ הופ רבים, כחלק מסגנונם, שמאופיין בהתרברבות עצמית והתפארות בכישורים או בתעוזה של הכותב או זמר.

==התפשטות==
572 הגדרות למילה סוואג נמצאות במילון המקוון Urban Dictionary, שכוללות הטיות שונות של המילה כגון "swagalicious", "swag juice", ו-"swagger jack". ההגדרה העיקרית במילון זה נכתבה על ידי המשתמש MIKE ב-2006 היא: מראה, סגנון, או דרך שבה הוא או היא מציגים את עצמם. במשמעות זו מופיעה המילה אף בהיפ-הופ ישראלי כגון בשירים של נצ'י נצ'.

==תגובות==
ב-26 במאי 2011 פורסם בכתב העת "The Atlantic" מאמר שכותרתו "האם הסוואג כאן כדי להישאר?", שבו שיערו את אריכות הימים של המילה. המאמר כלל הצהרה שלפיה הסיכויים שסוואג יצליח להחזיק מעמד קלושים. על השימוש המוגזם במילה באתרי האינטרנט פייסבוק וטוויטר קיימת ביקורת רבה. ב-28 באוקטובר 2013 פורסם מאמר שכותרתו "עצרו את השימוש לרעה בסוואג!", שמתלונן על השימוש הבלתי מבוקר במילה זו במדיה וברשתות החברתיות.
קיים לעג רב על אנשים המשתמשים במילה סוואג או מתנהגים בצורה שהוא מתאר, במיוחד בקרב גולשי אינטרנט. בין השאר, נהוג לומר שאנשים בעלי סוואג יעבדו במקדונלד'ס, כיוון שהם לרוב באים ממעמד חברתי נמוך שמוביל לעבודות לא משכילות.

==קישורים חיצוניים==

* 

==הערות שוליים==

קטגוריה:ביטויים
צייר (תוכנה)

Paint 3D כפי שנראה ב-Windows 10. ב-Windows 10 יצאה לאור תוכנה חדשה עם תכונות חדשות כמו הוספת מודלים תלת-ממדיים כגון בני אדם וחיות, אובייקטים תלת-ממדיים כגון קובייה כדור ועוד, הוספת מדבקות, מרקמים, הוספת אפקטים כמו בחירת צבע עם גלגל תאורה, ועוד.
הצייר כפי שנראה ב-Windows 7
דוגמה לציור שצויר בתוכנת צייר באמצעות "ספריי"
דוגמה לציור שצויר בתוכנת צייר באמצעות "קו"
צייר (באנגלית: Paint) היא תוכנה המצורפת לכל הגרסאות של מערכת ההפעלה Windows ומאפשרת יצירה ועריכה של קובצי תמונה.

היכולות העיקריות של התוכנה:
* צביעה באמצעות "מברשות" וירטואליות
* תיקון ועריכה תמונות באופן בסיסי על ידי:
** הגדלה והקטנת תמונות
** סיבוב תמונה בזוויות שונות
** העתקת צילום מסך
* חיתוך חלקים מתמונה והעתקתם לתמונה אחרת, או הפיכתם לתמונה עצמאית
* להציג ולערוך ציורים/צילומים שנסרקו
* הוספת טקסט על התמונה במגוון אופנים
* מחיקת חלקים מתמונה.
* להדפיס את הציור/תמונה
* להשתמש בציור/תמונה כרקע לשולחן העבודה

החל מגרסת Windows 7 יש חידוש בגרסת הצייר, ובין היתר יש רצועת כלים חדשה והוא ניתן לשימוש על ידי מגע במחשבים בעלי מסך מגע.

בגרסת Windows 10 הוצגה לצד "צייר" גרסה מתקדמת הקרויה "Paint 3D", וביולי 2017 הודיעה מיקרוסופט שלמרות זאת לא תופסק התמיכה ב"צייר".

== קישורים חיצוניים ==
* 

* [http://www.microsoft.com/he-il/default.aspx מיקרוסופט ישראל]
* [http://support.microsoft.co.il/windows-7-paint בלוג התמיכה של מיקרוסופט]
* 
* 

== הערות שוליים ==

קטגוריה:תוכנה מבית מיקרוסופט
קטגוריה:תוכנות לעיבוד תמונת מפת סיביות
קטגוריה:תוכנות שהושקו ב-1985
הדיאטה של טרנסילבניה

ארמון "רדוט" בעיר [[קלוז' (קולוז'וואר), שבו שכנה הדיאטה של טרנסילבניה החל משנת 1790. כיום הוא מאכסן את המוזיאון האתנוגרפי של קלוז']]
הדיאטה של טרנסילבניה (בהונגרית: Erdélyi Dieta, בגרמנית: Siebenbürgische Landtag, ברומנית: Dieta Transilvaniei) היה המוסד החוקתי והפוליטי טרום-פרלמנטרי של טרנסילבניה.

הדיאטה הוקמה במאה ה-16 והורכבה מנציגיהם של שלושת המעמדות המועדפים - האצולה הדוברת הונגרית, הסקסונים הטרנסילבנים והסקלרים, ושל שלוש הדתות המוכרות כמועדפות במדינה - הנצרות הרומית-קתולית, הלותרנית (אוונבגלית) והרפורמית (קלוויניסטית) ומאוחר יותר גם היוניטריאנית.

הדיאטה שהתכנסה בעיר מארושוואשארהיי ב-20 בינואר 1542 וב-טורדה ב-2 במרץ 1542 הניחה את יסודות הארגון הפוליטי-מינהלי של נסיכות טרנסילבניה. הדיאטה חוקקה החלטות בעלות אופי משפטי, צבאי וכלכלי, וכן היא בחרה בנסיך שעמד בראש הנסיכות.

הדיאטה של טרנסילבניה התפזרה בשנת 1867 אחרי שהצביעה בעד איחודה של טרנסילבניה עם ממלכת הונגריה, במסגרת אוסטרו-הונגריה.

קטגוריה:טרנסילבניה: היסטוריה
קטגוריה:רשויות מחוקקות לשעבר
יוסף ביי מויאל

יוסף "ביי" מויאל (1843, תר"ג – 7 באוגוסט 1914, ט"ו באב תרע"ד) היה סוחר מצליח וממנהיגי עדת המערביים ביישוב היהודי ביפו, האחראי לגאולת אדמות רבות באזור תל אביב של ימינו, בהם באזור שכונת מחנה יוסף הקרויה על שמו. היה מיזמי בנייתו של מגדל השעון וכיכר השעון ביפו.

==ביוגרפיה==
יוסף מויאל נולד ברבאט שבמרוקו בשנת 1843. אביו היה אהרן מויאל, סוחר עשיר ממנהיגי קהילת יהודי רבאט, ואמו הייתה סעדה לבית עמיאל. יוסף קיבל חינוך מסורתי בתלמוד תורה ובישיבה ברבאט, וכמו כן השתלם בשפות זרות. בשנת 1860 מכרה המשפחה את רכושה במרוקו ועלתה לארץ ישראל. לאחר שלוש שנות מגורים בחיפה, המשפחה התיישבה סופית ביפו ורכשה בה מספר חנויות ובתי מגורים. 

יוסף נשא לאישה את שמחה, בתו של הרב משה פרדו, הרב הראשי של יהודי אלכסנדריה. 

לאחר פטירתו של אביו ירש וניהל בהצלחה את הון המשפחה, ועסק במסחר בשמן ותבואות. הוא היה הבולט שבמנהיגי עדת המערביים (כינוי ליהודים יוצאי המגרב) ביפו, שבתקופה זאת נמנו עמה רוב יהודי העיר, וכן היה בין האישים הבולטים ביפו בקרב יהודים ולא-יהודים כאחד. הוא ניהל קשרים טובים עם השלטונות העות'מאניים ועם נציגי המעצמות הזרות. בשנת תרל"ד הוא מונה לסגן קונסול ספרד ביפו, והיה כנראה בין היהודים הראשונים במשרה מסוג זה עבור ממשלת ספרד מאז גירוש ספרד. הוא קיבל מממשלת ספרד את אותות הכבוד "קארלוס השלישי" ו"איזבלה קתוליקה", וכנראה היה גם ראשון היהודים בקבלת אותות אלה. 

לאחר שהתפטר משירות ספרד נתמנה לקונסול פרס ביפו, והממשל העות'מאני נתן לו את התואר "ביי" ואת אות הכבוד "מסדר המג'ידיה" דרגה ג'.

הוא ניצל את קשריו הטובים עם השלטון כדי להתערב לטובת עלייה יהודית לארץ ישראל. הוא הקים בית כנסת ויזם הקמת מבנים ומוסדות שונים ביפו, כולל כיכר השעון ומגדל השעון המפורסמים של יפו. ביחד עם אהרון שלוש וחיים אמזלג, הוא היה אחראי לגאולת אדמות רבות באזור תל אביב של ימינו, כולל השכונות נווה צדק, נווה שלום, חלק ממחנה יהודה ושכונת אהרן. הוא לבדו היה אחראי לרכישת האדמות של שכונות מחנה ישראל ומחנה יוסף (הקרויה על שמו) וכן חלק משכונת כרם התימנים.

הוא נפטר ביפו ב-7 באוגוסט 1914.

היו לו ארבעה ילדים מאשתו הראשונה, בהם ד"ר שמעון מויאל ועו"ד דוד מויאל, מסעודה וסולטנה. לאחר פטירתה הוא נשא לאישה את רחל לבית רג ונס, ולהם חמישה ילדים נוספים: נסים, אברהם, אהרן, משה ואסתר.
היו לו שלושה אחים, בהם אברהם מויאל, נציג תנועת "חובבי ציון" בארץ ישראל.

==לקריאה נוספת==
*רות קרק, יפו: צמיחתה של עיר, 1799-1917, ירושלים: הוצאת יד יצחק בן-צבי, 2003.

==קישורים חיצוניים==
* 
* 
* 

==הערות שוליים==

קטגוריה:יפו: היסטוריה
קטגוריה:יפו: אישים
קטגוריה:נווה צדק
קטגוריה:תל אביב-יפו: מייסדי שכונות
קטגוריה:אנשי עליות קדומות לארץ ישראל
קטגוריה:יהודים מרוקאים
קטגוריה:קונסולים בארץ ישראל
קטגוריה:מעוטרי מסדר המג'ידיה
קטגוריה:משפחת מויאל
קטגוריה:נציגים קונסולרים יהודים בתקופה העות'מאנית
קטגוריה:גואלי אדמות בארץ ישראל
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1843 
קטגוריה:ארץ-ישראלים שנפטרו ב-1914
קטגוריה:אישים הקבורים בבית העלמין היהודי ביפו
ויליאם אולד

ויליאם אולד (בסקוטית: William Auld; 6 בנובמבר 1924 – 11 בספטמבר 2006) היה משורר סקוטי שכתב בעיקר באספרנטו, הראשון שהיה מועמד לפרס נובל לספרות על יצירות באספרנטו.

יצירת המופת שלו La infana raso תורגמה לאנגלית, לצרפתית, לסקוטית ולגאלית סקוטית. אחדים משיריו תורגמו לעברית על ידי איתמר אבן-זהר ופורסמו בבמות שונות בארץ.

==קישורים חיצוניים==

קטגוריה:משוררים סקוטים
קטגוריה:אספרנטיסטים
קטגוריה:סופרים כותבי אספרנטו
קטגוריה:בריטים שנולדו ב-1924
קטגוריה:בריטים שנפטרו ב-2006
סדרת פאדובן

סידור משולשים על פי סדרת פאדובן

במתמטיקה, סדרת פאדובן היא הסדרה שאיבריה הראשונים הם:

...,1,1,1,2,2,3,4,5,7,9,12,16,21,28,37,49

הסדרה, שאת איבריה מקובל לסמן באות <math>\ P</math>, מוגדרת ברקורסיה על ידי נוסחת נסיגה 

<math>P(n)=P(n-2)+P(n-3).</math>

והתנאי ההתחלתי:

<math>P(0)=P(1)=P(2)=1,</math>

שלושת האיברים הראשונים הם 1 וכל איבר החל מהרביעי שווה לסכום שני האיברים שקודמים לאיבר שלפניו. 

אפשרות נוספת להצגת איברי הסדרה היא
:<math>P(n)=P(n-1)+P(n-5)</math>

הסדרה קרויה על שם הארכיטקט הבריטי ריצ'רד פאדובן ושמה ניתן לה על ידי המתמטיקאי איאן סטיוארט במאמר בכתב העת סיינטיפיק אמריקן ב-1996 . פאדובן כתב על הסדרה במאמר שהוקדש לנזיר ההולנדי האנס ואן דר לאן ( Hans van der Laan ), מגלה היחס הפלסטי.

היחס המקורב בין כל שני איברים עוקבים של הסדרה הוא "היחס הפלסטי" ...1.3247 

שהוא גם אחד מפתרונות המשוואה ממעלה שלישית:

:<math> x^3 -x -1 = 0.</math>

===קשר לסדרת פרין===
תנאי הסדרה, למעט התנאי ההתחלתי, מתקיימים גם בסדרה אחרת, סדרת פרין,
,...,0,2,3,2,5,5,7,10,12,17,22,29,39, שאיבריה מובעים גם על ידי
:<math>\mathrm{Perrin}(n)=P(n+1)+P(n-10).\,</math>, כלומר, האיבר ה-nי בסדרת פרין שווה לסכומם של איבר פאדובן ה-n+1 ואיבר פאדובן ה-n-10. לדוגמה, האיבר ה-12 בסדרת פרין הוא 29, והוא שווה לאיבר ה-13 בסדרת פאדובן (28) ועוד האיבר השני בסדרה (1).

==קישורים חיצוניים==
* 
* 

* 

פאדובן
קטגוריה:רקורסיה
אנדרטה לזכר ההומואים והלסביות שנרדפו בשואה (תל אביב)

האנדרטה לזכר ההומואים והלסביות שנרדפו בשואה היא אנדרטה שהוקמה בגן מאיר, בקרבת המרכז העירוני לקהילה הגאה, המנציחה את זכרם של הומואים, לסביות, ביסקסואלים וטרנסג'נדרים שנרדפו ונרצחו במהלך מלחמת העולם השנייה עקב נטייה מינית או זהות מגדרית. האנדרטה הוקמה על ידי עיריית תל אביב, וביוזמת האגודה למען הלהט"ב, חבר המועצה מטעם מרצ תל אביב-יפו ערן לב, ופעילי להט"ב נוספים.

== היסטוריה ==
===רקע היסטורי===
עם עליית הנאצים לשלטון, הוחמרה האכיפה של סעיף 175 לחוק העונשין הגרמני הפלילי, שאסר על יחסים אינטימיים בין גברים, משום שעל פי התפיסה הנאצית נחשבה ההומוסקסואליות לפגיעה ב"בריאות העם". הוקמה יחידה מיוחדת בגסטפו לצורך מאבק בהומוסקסואלים, וה-"מרכז למאבק בהומוסקסואליות והפלות" ניהל רשימות חשאית של מאה אלף הומואים. עשרות אלפים שהוזהרו ונחשד ש-"חזרו לסורם" נשלחו למחנות ריכוז, שם סומנו בטלאי משולש ורוד. רובם עוקרו בכפייה, ובין 10,000 ל-15,000 איש, נרצחו במחנות. בין השאר שימשו הקרבנות גם לניסויים רפואיים שנועדו ל-"ריפוי מהומוסקסואליות". גם לסביות שנחשבה "מוחצנת" הוגדרה כסיבה למעצר במחנה הריכוז לנשים ראוונסבריק.

===הקמה===
האנדרטה בתל אביב היא השביעית בעולם שהוקמה לזכר להט"ב שנרדפו ונרצחו בשואה. אנדרטאות נוספות קיימות: פרנקפורטר אנגל בפרנקפורט (האנדרטה הראשונה שהוקמה, 1994), אנדרטה לזכר ההומואים והלסביות קורבנות הנאציזם בקלן (1995) אנדרטת ההנצחה להומואים שנרדפו על ידי הנאצים בברלין, פארק המשולש הוורוד בסן פרנסיסקו, אנדרטת ההומואים והלסביות בסידני, והומומונומנט באמסטרדם.

===טקס חנוכה===
חנוכת האנדרטה נערכה ב-10 בינואר 2014, בנוכחות ראש העיר רון חולדאי, שגריר גרמניה בישראל אנדריאס מיכאליס, ואישי ציבור נוספים.

אנדרטה זו היא ראשונה מסוגה בישראל המנציחה קרבנות שואה שאינם יהודים. יש בכך סגירת מעגל היסטורי, לנושא שלא התקבל בעבר בישראל. בנאומו של פרופ' משה צימרמן, במהלך טקס חנוכת האנדרטה, הוא אמר:

===השחתה===
ב-25 באוקטובר 2018 הושחתה האנדרטה. במקום רוססה כתובת נאצה עם כיתוב בשפה האנגלית, בו נרשם "death to LGBT", בתרגום לעברית: "מוות ללהט"ב". זהות המשחיתים אינה ידועה.

==מראה האנדרטה==
מראה ה[[אנדרטה שהוקמה בגן מאיר, תל אביב]]
האנדרטה הוקמה בגן מאיר בתל אביב, בקרבת המרכז העירוני לקהילה הגאה. היא תוכננה על ידי האדריכל אבי לוי, ואדריכלית הנוף פרופ' יעל מוריה.

האנדרטה כוללת שלושה משולשים:
* משולש צבוע ורוד, לזכר הטלאי הוורוד שנאלצו לענוד ההומואים תחת המשטר הנאצי.
* משולש המורכב משלושה ספסלים ורודים, המוצב ממול, ועל כל אחד מהם נכתב בשפה אחרת (עברית, אנגלית וגרמנית) המשפט: "לזכר נרדפי המשטר הנאצי בשל נטייתם המינית וזהותם המגדרית".
* משולש בטון, עליו מופיע הסבר היסטורי. בכיתוב זה רשום הסבר על המדיניות כלפי להט"בים בשואה, ומוזכרים שני יהודים הומואים: ד"ר מגנוס הירשפלד, מחלוצי המאבק למען זכויות להט"ב וגד בק, פעיל ציוני שהיה לניצול השואה ההומו האחרון – והלך לעולמו בשנת 2012. על הכיתוב המרכזי במשולש הבטון היה אחראי פרופ' משה צימרמן מהאוניברסיטה העברית, שהיה היועץ המדעי של האנדרטה.

==ראו גם==

* הומוסקסואלים בגרמניה הנאצית
* אנדרטת ההומואים והלסביות (סידני)
* אנדרטת ההנצחה להומוסקסואלים שנרדפו על ידי הנאצים (ברלין)
* הומומונומנט
* פארק המשולש הוורוד

==קישורים חיצוניים==

==הערות שוליים==

ההומואים והלסביות שנרדפו בשואה
קטגוריה:אנדרטות לזכר נפגעי רדיפת הלהט"ב בגרמניה הנאצית
ההומואים והלסביות שנרדפו בשואה
קטגוריה:להט"ב בישראל
ההומואים והלסביות שנרדפו בשואה
טומשוב לובלסקי

טומשוב לובלסקי (בפולנית: Tomaszów Lubelski, באוקראינית: Томашів) היא עיר בדרום מזרח פולין ובה 19,991 תושבים (2009). היא נמצאת בפרובינציית לובלין (מ-1999). לפני כן הייתה בפרובינציית זמושץ (1975- 1998). היא בירתו של מחוז טומשוב לובלסקי.

== היסטוריה ==
העיר נוסדה בסוף המאה ה-16 על ידי יאן זמויסקי (Jan Zamoyski; 1605-1542) בשם יליטובו (Jelitowo). היא ידועה בשמה הנוכחי מ-1613 כאשר נקראה על שם בנו, טומאש זמויסקי (Tomasz Zamoyski; 1638-1594). היא קיבלה את כתב הזכויות שלה ב-1621. באזור סביב העיר התחולל קרב קשה ב-1914 בזמן מלחמת העולם הראשונה.

במלחמת העולם השנייה העיר הופצצה ומצאה עצמה תחת כיבוש גרמני אחרי הפלישה לפולין.

== השכלה ==
בעיר נמצאות שתי פקולטות של האוניברסיטה הקתולית של לובלין (משפטים וכלכלה). יש שני בתי ספר תיכוניים, שלוש מכללות טכנולוגיות, שתי גימנסיות ושני בתי ספר יסודיים.

==קהילה יהודית==

[[אנדרטה לזכר יהודי טומשוב לובלסקי שנספו בשואה, בבית העלמין הדרום]]
לאורך קיומה כעיר הייתה בה קהילה יהודית גדולה שמנתה יותר מ-5,000 איש ב-1939 עם פרוץ מלחמת העולם השנייה שהיוו כמחצית מתושבי העיר. בעיר פעלו רבי מנחם מנדל מורגנשטרן, אבי חסידות קוצק, רבי יוסף מיאריטשוב וצאצאיו שכיהנו ברבנות ואדמו"רות במקום, אדמו"רי שושלת חלם ממשפחת פרישרמן, שכיהנו ברבנות בעיר ורבי אריה לייביש רובין מגזע גלגוב-צישינוב שכיהן כרב ואדמו"ר בעיר. כמו כן כיהן ברבנות בעיר רבי משה רויגנפיש, בנו של רבי פישל רבה של קונסקובולה. בעיר נולדו רבי מרדכי יוסף ליינר, אבי שושלת איזביצה, ויהודה לייב פינסקר.

בזמן השואה העבירו הגרמנים, בתחילה, את היהודים לגטו שהוקם בעיר ואחרי כן השמידו אותם ב-1942 במחנה השמדה בלז'ץ שמוקם קילומטרים ספורים דרומית לעיר.

==קישורים חיצוניים==

* 
* [https://web.archive.org/web/20180513201600/http://moreshet.pl/he/node/804 טומשוב לובלסקי] באתר "מרכז מורשת יהדות פולין".
* [http://tomashov.org.il/ קהילת טומאשוב לובלסקי] - אתר עמותת טומאשוב לובלסקי
* 
* [https://digitalcollections.nypl.org/items/69be2490-995f-0134-68ab-00505686a51c/book#page/6/mode/1up פנת יקרת - ספר זכרונות דברי הימים של קהילה קדושה בעיר טאמאשוב לובעלסקי] באתר ספריית העיר ניו יורק
* 
* 

קטגוריה:לובלין (פרובינציה): ערים
קטגוריה:שואת יהודי פולין: קהילות
קטגוריה:יישובים שהוקמו במאה ה-16